|  |  |
| --- | --- |
| **РЕПУБЛИКА СРПСКА**  **ОПШТИНА СТАНАРИ**  СКУПШТИНА ОПШТИНЕ |  |

На основу члана 30. Закона о локалној самоуправи („Службени гласник Републике Српске“, број: 101/04, 42/05,118/05 и 98/13), те члана 35. а у вези са чланом 18. Статута општине Станари („Службени гласник општине Станари“, број: 1/15), Скупштина општине Станари, на 12. сједници, одржаној 14.06.2016. године, доноси:

**О Д Л У К У**

**о измјени** **Правилника**

**о критеријумима за додјелу студентских и ђачких стипендија**

Члан 1.

У Правилнику о критеријумима за додјелу студентских и ђачких стипендија („Службени гласник општине Станари“, број: 5/15), у члану 6. став 1. брише се тачка 1: „да су основно школовање завршили у станарској, ОШ „Десанка Максимовић“.

Преостали дио члана 6. остаје непромијењен.

Члан 2.

Члан 7. се брише у потпуности.

Члан 3.

Члан 8. (који постаје члан 7.), став 1. мијења се и гласи:

„Стипендије за ученике средњих школа се додјељују на сљедећи начин и према сљедећим критеријумима:

* свим редовним ученицима средњих школа додијелиће се стипендија у вриједности трошкова превоза, на начин да се трошкови превоза уплаћују на жиро-рачун превозника који ученик користи;
* ученицима који станују у ђачким домовима или приватном смјештају додијелиће се стипендија у висини станарине у ђачком дому. Ученицима, који станују у ђачком дому, уплата ће се вршити на жиро-рачун ђачког дома, а ученицима који станују у приватном смјештају, уплата ће се вршити на текући рачун родитеља/старатеља.“

Члан 4.

Члан 9. постаје члан 8.

Члан 5.

Члан 10. постаје члан 9. мијења се и гласи:

„Начелник општине именује трочлану Комисију за додјелу стипендија.

Комисија разматра приспјеле пријаве, утврђује да ли подносиоци захтјева испуњавају услове конкурса и на основу критеријума утврђује прелиминарну листу, која се објављује на огласној табли и интернет страници општине.“

Члан 6.

Члан 10. мијења се и гласи:

„У року осам дана, од дана објављивања прелиминарне листе, незадовољни подносиоци пријава имају право приговора начелнику општине.

Након размотрених приговора, формира се коначна листа и начелник општине доноси Одлуку о додјели стипендије, која је коначна.

Члан 7.

Члан 14. мијења се и гласи:

Начелник општине може, својим закључком, у зависности од расположивих средстава, додијелити посебну стипендију, награду или помоћ у једнократном износу студенту или ученику, уколико је испуњен један од сљедећих услова:

* за постигнуте изузетне резултате током студија (просјек оцјена изнад 9,00 у задње двије године студија) и остварене резултате у ваннаставним активностима,
* ако у породици има три студента,
* за одличан успјех ученицима средњих школа,
* у другим, оправданим случајевима, о чему, на основу приједлога Комисије, о оправданости захтјева или приједлога, одлучује начелник општине.

Члан 8.

Ова Одлука ступа на снагу даном доношења, а објавиће се у „Службеном гласнику општине Станари“.

Број: 01-022-106/16 ПРЕДСЈЕДНИК СКУПШТИНЕ:

Датум: 17.06.2016. године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Остоја Стевановић